PATVIRTINTA

Vilniaus „Aušros“ mokyklos-darželio

direktorės 2025 m. kovo 12 d.

įsakymu Nr. V-14

**VILNIAUS „AUŠROS“ MOKYKLOS-DARŽELIO VISOS DIENOS MOKYKLOS TVARKOS APRAŠAS**

**I. BENDROSIOS NUOSTATOS**

1. Vilniaus „Aušros“ mokyklos-darželio visos dienos mokyklos tvarkos aprašas (toliau – Aprašas) nustato pradinių klasių mokinių (išskyrus vaikus, lankančius vaikų dienos centrus) veiklos po pamokų tikslą ir uždavinius, visos dienos (veiklos po pamokų) grupių steigimą, veiklos organizavimą, mokinių maitinimą.
2. Aprašas parengtas siekiant sudaryti palankias sąlygas mokiniams, besimokantiems pagal pradinio ugdymo programą, išplėsti ugdymosi turinį organizuojant papildomas neformaliojo švietimo veiklas, plėsti socialinę mokyklų partnerystę, teikti pagalbą šeimai, papildyti ugdymo turinį nemokamomis veiklomis, pamokų ruošos, papildomos pagalbos mokiniams, turintiems mokymosi sunkumų, neformaliojo švietimo veiklų, mokinių maitinimo ir vaikų priežiūros paslaugas lygių galimybių principais, užtikrinti galimybę mokinių tėvams (globėjams, rūpintojams) dirbti, o pradinių klasių mokiniams saugiai ir turiningai praleisti laiką po pamokų ne tik mokyklos-darželio patalpose, bet ir kitose ugdymui, edukacijai, kultūrai, poilsiui pritaikytuose erdvėse – parkuose, muziejuose, bibliotekose, įmonėse, dienos bei kituose daugiafunkciuose centruose ir kt.
3. Apraše vartojamos sąvokos:

3.1. **mokykla** – Vilniaus miesto savivaldybės bendrojo ugdymo įstaiga, vykdanti ugdymą pagal pradinio ugdymo programą;

3.2. **visos dienos mokyklos grupė** – tėvų (globėjų, rūpintojų) prašymų pagrindu suburta grupė mokinių, kuriems teikiama neformaliojo švietimo paslauga po pamokų;

3.3. **grupės specialistas –** asmuo, organizuojantis veiklą po pamokų. Specialistui būtina turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų, ar ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;

3.4. **grupės mokinys** – mokyklos mokinys, besimokantis pagal pradinio ugdymo programą, kurio tėvai (globėjai, rūpintojai) pasirašė sutartį su mokykla dėl grupės lankymo;

3.5. **mokyklos Vaiko gerovės komisija** – mokyklos direktoriaus paskirti specialistai, dirbantys pagal patvirtintą veiklos aprašą;

3.6. **Vilniaus** **pedagoginė psichologinė tarnyba** – įstaiga, nustatanti mokinio asmenybės ir ugdymosi problemas, įvertinanti specialiuosius ugdymosi poreikius ir jų lygį, skirianti specialųjį ugdymąsi, teikianti švietimo pagalbą mokiniams.

4. Vilniaus „Aušros“ mokykla-darželis organizuodama visos dienos mokyklos (toliau – VDM) grupės veiklą, vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo įstatymu, Geros mokyklos koncepcija, Lietuvos Respublikos švietimo, mokslo ir sporto ministerijos norminiais bei kitais teisės aktais ir šiuo aprašu.

5. VDM yra nemokama paslauga, teikiama tik mokykloje besimokantiems 1–4 klasių mokiniams pagal tėvų (globėjų, rūpintojų) pateiktus prašymus. Visos dienos mokyklos paslaugas gali teikti mokykloje dirbantys pedagogai, neformaliojo vaikų švietimo vadovai, pagalbos mokiniui specialistai, savanoriai, socialiniai darbuotojai, visuomenės sveikatos priežiūros specialistai, kultūros darbuotojai, Lietuvos Respublikos švietimo įstatyme ir kituose švietimo dokumentuose numatyti paslaugų teikėjai ir specialistai. Rekomenduojama, kad visi specialistai, neturintys pedagogo kvalifikacijos, išklausytų pedagoginių-psichologinių žinių kursą.

1. VDM grupė nėra privaloma, tai laisvai pasirenkama paslauga, atsižvelgiant į mokinio galimybes ir specialiuosius poreikius.
   1. **VISOS DIENOS MOKYKLOS VEIKLOS TIKSLAS IR UŽDAVINIAI**
2. VDM tikslas – saugaus, visapusiško ir socialiai teisingo pradinių klasių mokinių užimtumo po pamokų užtikrinimas.
3. VDM uždaviniai:

8.1. užtikrinti mokiniams mokymosi pagalbą ir konsultacijas ruošiant namų darbus;

8.2. papildyti ugdymo turinį nemokamomis įvairiomis neformaliojo švietimo veiklomis, panaudojant ne tik mokyklos-darželio, bet ir kitas erdves, organizuoti kokybišką grupės mokinių laisvalaikį;

8.3. plėtoti mokyklų socialinę partnerystę (plėtoti ir palaikyti nuolatinius ryšius su savo aptarnavimo teritorijoje veikiančiomis mokyklomis, policija, nevyriausybinėmis organizacijomis, Savivaldybės ir gyvenamosios vietos bendruomenėmis, religinėmis bendruomenėmis ir bendrijomis ir su vaiko teisių apsauga susijusiomis bei pagalbą grupės mokiniams, šeimai teikiančiomis institucijomis ir įstaigomis – vaiko teisių apsaugos, socialinės paramos skyriais, seniūnijomis ir kt.);

8.4. stiprinti formaliojo ugdymo ir neformaliojo švietimo dermę;

8.5. organizuoti mokinių maitinimo paslaugas VDM grupės darbo laiko metu.

1. **VISOS DIENOS MOKYKLOS GRUPĖS STEIGIMAS**
2. Grupių skaičius ir mokinių skaičius grupėje derinamas su Bendrojo ugdymo skyriumi kiekvieniems einamiesiems mokslo metams pagal VDM grupių veiklos organizavimo rekomendacijų 4 priedą.

10. VDM grupė steigiama pagal tėvų (globėjų, rūpintojų) pateiktus laisvos formos prašymus. Prašymai pateikiami mokyklai-darželiui iki einamųjų metų rugsėjo 5 d. pagal VDM grupių veiklos organizavimo rekomendacijų 2 priedą.

11. Mokyklos-darželio direktorius iki einamųjų metų rugsėjo 7 d. atsižvelgdamas į poreikį, mokyklos galimybes, mokyklai-darželiui skirtus asignavimus pateikia per elektroninio pristatymo informacinę sistemą Bendrojo ugdymo skyriui informaciją dėl VDM grupių pagal VDM grupių veiklos organizavimo rekomendacijų 4 priedą.

12. Mokyklos-darželio direktorius, gavęs Bendrojo ugdymo skyriaus sutikimą dėl VDM grupės organizavimo, vadovaudamasis Lietuvos Respublikos švietimo įstatymu, Lietuvos higienos normas reglamentuojančiais ir kitais aktualiais teisės aktais, tęsia VDM grupės darbą ir organizuoja grupės mokinių maitinimą.

**IV. VISOS DIENOS MOKYKLOS GRUPĖS DARBO ORGANIZAVIMAS**

1. Esant poreikiui ir galimybei, dalis VDM grupių pradeda veikti prasidėjus mokslo metams. Visos grupės pradeda veikti ne vėliau nei nuo rugsėjo 10 d. iki ugdymo proceso pabaigos pagal Lietuvos Respublikos švietimo, mokslo ir sporto ministro įsakymu mokslo metams patvirtintus bendruosius ugdymo planus.

14. Grupės darbas organizuojamas pagal mokyklos-darželio direktoriaus patvirtintą darbotvarkę, atsižvelgiant į Lietuvos Respublikos švietimo, mokslo ir sporto ministro 2018 m. birželio 25 d. įsakymu Nr. V-601 ir Vilniaus miesto savivaldybės administracijos direktoriaus vyriausiojo patarėjo įsakymu patvirtintas rekomendacijas.

15. VDM grupės komplektuojamos iš vienos klasės, atsižvelgiant į Lietuvos Respublikos švietimo ir mokslo ministro 2018-06-25 įsakymu Nr. V-601 ir Vilniaus miesto savivaldybės administracijos Švietimo, kultūros ir sporto departamento direktoriaus įsakymu patvirtintas rekomendacijas.

16. Grupės darbo laikas:

16.1. pirmadieniais–ketvirtadieniais nuo grupės mokinio pamokų pabaigos iki 18.00 val.;

16.2. penktadieniais (ir prieššventinėmis dienomis) nuo grupės mokinio pamokų pabaigos iki 17.00 val.;

16.3. esant ekstremaliai situacijai, grupės darbo laikas ir veiklos organizavimas gali būti nutraukiamas ar kitaip koreguojamas atsižvelgiant į galiojančius teisės aktus.

16.4. VDM grupės veikla mokinių atostogų metu neorganizuojama.

17. Grupės veikla grindžiama mokinių priežiūra saugioje aplinkoje, mokomąja, pažintine, kultūrine, menine, sportine, socialine veikla mokykloje-darželyje ir už jos ribų. VDM grupių veikla nuotoliniu būdu vykdoma nėra. Nuotolinio ugdymo metu, suderinus su mokyklos-darželio vadovu, VDM specialistui gali būti priskiriamos kitos veiklos funkcijos.

18. Grupės mokinių tėvai (globėjai, rūpintojai) turi teisę parinkti kitokią grupės lankymo trukmę, neviršijant nustatytos grupės veiklos laiko pabaigos.

19. Didelių ir labai didelių specialiųjų ugdymosi poreikių (toliau – SUP) turintiems mokiniams VDM grupės lankymo laikas gali būti paskiriamas pagal pedagoginės, psichologinės tarnybos (toliau – PPT) rekomendacijas. Mokyklos-darželio vaiko gerovės komisija gali inicijuoti kreipimąsi į PPT ar kitas trečiąsias šalis dėl rekomendacijų gavimo.

20. Pagal mokyklos-darželio galimybes SUP turintiems vaikams teikiama pagalba.

21. Grupės veikla finansuojama iš Vilniaus miesto savivaldybės biudžeto (ne daugiau kaip 50 proc. mokyklos pradinio ugdymo klasių komplektų, patvirtintų Vilniaus miesto savivaldybės tarybos mokslo metams).

22. Grupės specialistas:

22.1. teikia pagalbą mokiniui ruošiant namų darbus;

22.2. vykdo saugią mokinių priežiūrą VDM grupės darbo laiko metu;siekia ieškoti efektyvių ugdymo organizavimo būdų, skatina gerosios patirties sklaidą, užtikrina kryptingą pažintinę, meninę, sportinę veiklą grupės mokyklos-darželio patalpose ir už jos ribų;

22.3. informuoja tėvus (globėjus, rūpintojus) apie grupės mokinių savijautą, sveikatą, elgesį, veiklą VDM grupės metu;

22.4. bendradarbiauja su pagalbos mokiniui specialistais, socialiniais partneriais, tėvais (globėjais, rūpintojais);

22.5. organizuoja kokybišką mokinių laisvalaikį;

22.6. vykdo kitas su grupės veikla susijusias funkcijas;

22.7. vykdo grupės lankomumo apskaitą dienyne.

23. Grupės mokinių maitinimą grupės veiklos metu apmoka tėvai (globėjai, rūpintojai) pagal mokykloje-darželyje nustatytus maitinimo įkainius. Grupės mokinių, kuriems pavakariai skirti Vilniaus miesto savivaldybės administracijos Socialinių išmokų skyriaus sprendimu, maitinimas apmokamas iš valstybės biudžeto specialiosios tikslinės dotacijos lėšų. Grupės mokinių iš socialinę pašalpą gaunančių šeimų maitinimas apmokamas iš Vilniaus miesto savivaldybės biudžeto lėšų. Šeimoms, gaunančioms socialines pašalpas, pateikus Socialinių išmokų skyriaus pažymas, mokestis perskaičiuojamas nuo pašalpos skyrimo mėnesio už praėjusį laikotarpį ne ilgesnį kaip 3 mėnesiai. Dėl objektyvių priežasčių laiku nepateikus pažymos mokestis perskaičiuojamas nuo pašalpos skyrimo mėnesio.

24. Organizuojant VDM grupės darbą VDM grupės specialistas sudaro sąlygas grupės mokiniui pailsėti (pertraukos, žaidimai lauke ir kt.), įskaitant galimybę pabūti vienam ramybėje.

**V. BAIGIAMOSIOS NUOSTATOS**

25. VDM grupės veiklos priežiūrą atlieka mokyklos-darželio direktoriaus įgaliotas pavaduotojas ugdymui ir kitos kontrolės funkcijas vykdančios institucijos.

26. VDM grupės veiklą jos darbo laiku įstaigoje prižiūri asmuo, kuriam pagal funkcijas priskirtas VDM grupės koordinavimas.

27. Ugdymo įstaigos vadovas atsako už šio aprašo įgyvendinimą.

28. Šis Aprašas skelbiamas mokyklos-darželio internetiniame puslapyje [www.ausros.lt](http://www.ausros.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_